Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst, 137/15, 123/17, 98/19 i 144/20) i članka 34. Statuta Grada Raba („Službene novine PGŽ“ br. 4/21), gradonačelnik Grada Raba dana 02. rujna 2026. godine donosi,


                                                                Z a k l j u č a k

1. Donosi se odluka o subvencioniranju godišnjeg troška police dopunskog zdravstvenog osiguranja za 2026. godinu za osobe hrvatskog državljanstva s prebivalištem na području Grada Raba, starije od 65 godina.
[bookmark: _GoBack]2. Subvencionirani godišnji trošak police dopunskog zdravstvenog osiguranja, prema cjeniku HZZO-a za 2026. godinu iznosi najviše do 174,29 eura po polici osiguranja podnositelja zahtjeva. Za proračunsku 2026. godinu financijska su sredstva u iznosu od 80.000,00 eura planirana u Konsolidiranom proračunu Grada Raba, pozicija proračuna R10442.2- Financiranje police dopunskog zdravstvenog osiguranja za umirovljenike.
3. Grad Rab će isplatu financijskog iznosa vršiti sukladno Zahtjevima s traženim dokazima koji će biti dostavljeni zaključno s 30. 11. 2026. godine. Isplate će se vršiti na tekući ili zaštićeni račun podnositelja zahtjeva.
4. Predajom Zahtjeva podnositelj zahtjeva daje suglasnost Gradu Rabu da u zahtjevu navedene osobne podatke prikuplja, obrađuje i pohranjuje u svrhu ostvarivanja prava na subvencioniranje godišnjeg troška police dopunskog zdravstvenog osiguranja za 2026. godinu. Osobni podaci bit će zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim zakonskim propisima i aktima Grada Raba.
5. Zaključak se dostavlja Upravnom odjelu ureda Grada, investicija i razvoja, Odsjeku ureda Grada i Upravnom odjelu za financije na provedbu.


                                                                                                   GRADONAČELNIK


                                                                                                  Nikola Grgurić, dipl. oec.

